
Kasutusloa andmine (Peetri plats 5, Malmi tn 2a)

1. ASJAOLUD JA MENETLUSE KÄIK
17.06.2020 ehitisregistri keskkonda laekus läbivaatamiseks Peetri plats 5 administratiivhoone, ehitisregistri kood 118007143, ja Malmi tn 2a hooneosa, ehitisregistri kood 118009111, trepikojas moodustatud omaette tuletõkesektsioonile ehitusprojekti „PEETRI plats 5 JA MALMI 2a HOONE UMBEREHITAMISE EHITUSPROJEKT 182018_EP_v03_PeetriPlats5_2019-04-09.“ projekteerija OÜ Dekoraator ning muudatusprojekti „Peetri plats 5 ja Malmi 2a hoone ümberehitamise ehitusprojekti muudatusprojekt 639NEP_EP_Peetri5+Malmi2a-M1.“ projekteerija OÜ Narva Ehitusprojekt kohaselt kasutusloa taotlus nr 2011371/11996-1. 
[bookmark: _GoBack]Taotlusele on lisatud ehitusprojekt, ehitusdokumentatsioon ning majandus-ja taristuministri 21.07.2015  määruse nr 97 „Nõuded ehitusprojektile“ § 12 lg 4 kohane OÜ Dekoraatori muudatusprojektile antud kooskõlastus. 

18.06.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr 2012371/10633, menetluse nr 218748 ning eelnõu on suunatud arhitektuuri ja planeerimise osakonnale, Päästeameti Ida päästekeskusele, Linnamajandusametile ning järelevalve osakonnale  kooskõlastamiseks. Kasutusloa menetlus toimus ehitisregistri elektroonilises keskkonnas

Ehitusseadustiku § 130 lõike 2 punkti 2 kohase kontrolli kohta on 25.06.2020  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
26.06.2020  ehitusettevõtja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid  hindasid Peetri plats 5 administratiivhoone, ehitisregistri kood 118007143, ja Malmi tn 2a hooneosa, ehitisregistri kood 118009111, trepikojas moodustatud omaette tuletõkesektsiooni nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid, ehitisregistri elektroonilise keskkonna kaudu kasutusloa taotlus on mitu korda tagastatud puuduste kõrvaldamiseks.

12.08.2020 ehitisregistri elektroonilisse keskkonda laekus kõrvaldatud puudustega kasutusloa taotlus nr   2011371/11996-3  edaspidiseks menetlemiseks. On genereeritud uus kasutusloa eelnõu nr   2012371/10633-3. 

13.08.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Peetri plats 5 administratiivhoone, ehitisregistri kood 118007143, ja Malmi tn 2a hooneosa, ehitisregistri kood 118009111, trepikojas moodustatud omaette tuletõkesektsioonile  kasutusloa andmisest keeldumise põhjused puuduvad ning võib anda kasutusloa.

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
3.1. Väljastada Peetri plats 5 administratiivhoone, ehitisregistri kood 118007143, ja Malmi tn 2a hooneosa, ehitisregistri kood 118009111, trepikojas moodustatud omaette tuletõkesektsioonile kasutusluba. 

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

